ROMANIA

JUDETUL NEAMT

COMUNA ION CREANGA

PRIMAR

**PROIECT DE HOTĂRÂRE**

**Nr. 61 din 11.06.2025**

**privind înființarea serviciului de transport public local de persoane prin curse regulate efectuat cu microbuze în cadrul COMUNEI ION CREANGĂ și totodata delegarea directă a gestiunii serviciului de transport public local de persoane prin curse regulate efectuat cu microbuze în cadrul COMUNEI ION CREANGĂ, către operatorul propriu privat**

**SC TRANSLOCAL ION CREANGA SRL**

Analizând temeiurile juridice :

- Art. 1, alin (2) din Regulamentul (CE) nr. 1370/2007 al Parlamentului European și al Consiliului privind serviciile publice de transport feroviar și rutier de călători și de abrogare a Regulamentelor (CEE) nr. 1191/69 și nr. 1107/70 ale Consiliului;

-Art. 28, alin. (2^2) din Legea serviciilor comunitare de utilități publice nr. 51/2006, republicată, cu modificările și completările ulterioare;

-Art. 22, alin. (1) din Legea serviciilor de transport public local nr. 92/2007, cu modificările și completările ulterioare;

- Ordinul nr. 972/2007 al ministrului Transporturilor pentru aprobarea Regulamentului-cadru pentru efectuarea transportului public local și a Caietului de sarcini-cadru al serviciilor de transport public local;

Ținând seama de prevederile :

-H.C.L nr. 76 din 19.09.2024 privind infiintarea societatii TRANSLOCAL ION CREANGĂ - societate cu răspundere limitată/S.R.L, de interes local, sub Autoritatea Consiliului Local al Comunei Ion Creangă , județul Neamț

Luând act de :

-Avizul Consiliului Concurenței nr. 2761/ 10.06.2025 ;

-Referatul de aprobare nr. 6447 din 11.06.2025 al primarului comunei Ion Creanga ;

-Raportul de specialitate, inregistrat la nr. 6448 din 11.06.2025 intocmit de compartimentul de specialitate,

-avizul pentru legalitate ,intocmit de secretarul general al UAT ;

-avizele comisiilor de specilaitate ale Consiliului local .

În temeiul art. 129, alin (2), lit. ,,c ”și ,,d” și alin. 6, lit. ,,a” și alin. 7, lit.,,n”, art. 136, alin.(1), art. 139, alin. (1) și (3), art. 196, alin. (1), lit. ,,a” , art. 197, alin (4) și art. 199 din Ordonanța de Urgență a Guvernului, nr. 57/2019 privind Codul Administrativ, cu modificarile si completarile ulterioare,

**Primarul Comunei Ion Creangă , județul Neamț ,**

**PROPUNE :**

**Art. 1** Se aprobă înființarea serviciului de transport public local de persoane prin curse regulate efectuat cu microbuze în cadrul COMUNEI ION CREANGĂ și totodata delegarea directă a gestiunii serviciului de transport public local de persoane prin curse regulate efectuat cu microbuze în cadrul COMUNEI ION CREANGĂ, către operatorul propriu privat SC TRANSLOCAL ION CREANGA SRL

**Art. 2** Se aprobă Anexa 1 la proiectul de hotărâre - „STUDIU DE OPORTUNITATE ÎN VEDEREA ALEGERII MODALITĂȚII DE GESTIUNE A SERVICIULUI DE TRANSPORT PUBLIC

LOCAL PE TERITORIUL COMUNEI ION CREANGĂ, JUDEȚUL NEAMT”, și Anexa 2 la proiectul de hotărâre - Proiectul Contractului de delegare a gestiunii Serviciului de transport public local de călători, împreună cu Anexele acestuia, care fac parte integrantă din prezentul proiect de hotărâre.

**Art. 3** Contractul de delegare a gestiunii între COMUNA ION CREANGĂ și societatea SC TRANSLOCAL ION CREANGA SRL se va încheia după parcurgerea tuturor procedurilor prevăzute de legislația comunitară și națională.

**Art. 4** Se împuternicește Primarul COMUNEI ION CREANGĂ, cu semnarea contractulului de delegare a gestiunii serviciului de transport public local de persoane prin curse regulate în COMUNEI ION CREANGĂ aprobat prin dispozițiile art. 2.

**Art. 5** Cu aducere la îndeplinire a prezentei se însărcinează Primarul COMUNEI ION CREANGĂ, prin compartimentele de specialitate din cadrul aparatului de specialitate.

**Art. 6**  Secretarul general al UAT va comunica prezenta instituţiilor , autoritatilor si persoanelor interesate

INIȚIATOR

PRIMAR

Dumitru – Dorin TABACARIU

ROMANIA

JUDETUL NEAMT

PRIMARIA COMUNEI ION CREANGA

NR. 6447 DIN 11.06.2025

**REFERAT DE APROBARE**

**Al Proiectului de hotarare privind înființarea serviciului de transport public local de persoane prin curse regulate efectuat cu microbuze în cadrul COMUNEI ION CREANGĂ și totodata delegarea directă a gestiunii serviciului de transport public local de persoane prin curse regulate efectuat cu microbuze în cadrul COMUNEI ION CREANGĂ, către operatorul propriu privat**

**SC TRANSLOCAL ION CREANGA SRL**

COMUNA ION CREANGĂ a demarat un proiect prin PROGRAMUL PNRR prin care a achizitionat un mijloc de transport electric pentru persoane in colaborare cu 2 comune Oniceni si Valea Ursului .

Ca si obligatie contractuala este necesara infiintarea serviciului de transport public local si delegarea acestuia.

Pentru realizarea obiectivelor în ceea ce privește transportul public local, primăria comunei Ion Creangă a decis înființat un sistem de transport în comun cu un numar de 3 rute de transport conform Studiului de oportunitate realizat, pentru stabilirea modalității de gestiune a serviciului de transport public local de călători pe teritoriul UAT Comuna Ion Creangă.

În conformitate cu prevederile art. 1 alin.(2) din Legea nr. 51/2006 serviciul de utilitate publică este definit ca totalitatea actiunilor reglementate, prin care se asigură satisfacerea nevoilor de utilitate si interes general a colectivitătilor locale.

Totodată potrivit prevederilor art. 3 Legea nr. 51/2006 serviciile de utilităti publice sunt în responsabilitatea autoritatilor administratiei publice locale sau, dupa caz, a asociatiilor de dezvoltare intercomunitara având ca scop serviciile de utilitati publice, conform mandatelor acordate acestora prin hotărâri ale autoritătilor deliberative ale unitătilor administrativ-teritoriale membre.

În ceea ce priveste gestiunea serviciilor de utilități publice, potrivit prevederilor art. 22 alin.(2) din Legea nr. 51/2006, aceasta se organizeazä si se realizeazä în următoarele modalități:

1. gestiune directă;
2. gestiune delegată.

Modalitatea de gestiune a serviciilor de utilităti publice se stabileste prin hotărâri ale autoritătilor deliberative ale unitătilor administrativ-teritoriale, în functie de natura si starea serviciului, de necesitatea asigurării celui mai bun raport preț -calitate, de interesele actuale si de perspectivă ale unitătilor administrative-teritoriale, precum si de mărimea si complexitatea sistemelor de utilităti publice.

Gestiunea directă este modalitatea de gestiune în care autoritătile deliberative si executive își asumă si exercită nemijlocit toate competentele si responsabilitătile ce le revin potrivit legii cu privire la furnizarea / prestarea serviciilor de utilităti publice, respectiv la administrarea, functionarea si exploatarea sistemelor de utilităti publice aferente acestora.

Gestiunea delegată este modalitatea de gestiune în care autoritătile deliberative ale unitătilor administrativ-teritoriale ori, după caz, asociatiile de dezvoltare intercomunitară având ca scop serviciile de utilităti publice, în numele si pe seama unitătilor administrativ-teritoriale membre, atribuie unuia sau mai multor operatori, cu capital privat sau mixt, toate ori numai o parte din competentele si responsabilitătile proprii privind furnizarea/prestarea serviciilor de utilităti publice, pe baza unui contract, denumit în continuare contract de delegare a gestiunii.

În ceea ce privește delegarea serviciului de transport public pe lângă prevederile Legii nr. 51/2006 mai sus invocate trebuie luate în considerare prevederile art. 5 alin.(2) din Regulamentul (CE) al Parlamentului European Consiliului nr. 1370/2007 potrivit cărora cu exceptia cazului în care acest lucru este interzis de *dreptul intern,* orice autoritate locală competentă, fie că este o autoritate de sine stătătoare, fie un grup de autorităti care prestează servicii publice integrate de transport de călători, *poate decide să presteze ea însăși servicii publice de transport de călători sau să atribuie contracte de servicii publice în mod direct unei entităti cu personalitate juridică distinctă asupra căreia autoritatea locală competentă exercită un control asemănător cu cel exercitat asupra propriilor sale departamente.*

Având în vedere cele de mai sus si concluziile Studiului de oportunitate precum si :

 Îndeplinirea conditiilor prevăzute de dispozitiile art. 28 alin.(21 ) din Legea nr. 51/2006;

-Faptul cä desfasurarea activitătilor specifice oricărui serviciu de utilităti publice, indiferent de forma de gestiune aleasă, se realizează pe baza unui contract de delegare, a unui regulament al serviciului si a unui caiet de sarcini, elaborate si aprobate de autoritătile administratiei publice locale;

-Avizul Consiliului Concurentei cu nr. 18 2761/ 10.06.2025 ;

Va supunem spre analiza, dezbatere si aprobare proiectul de hotărâre privind înființarea serviciului de transport public local de persoane prin curse regulate efectuat cu microbuze în cadrul COMUNEI ION CREANGĂ și totodata delegarea directă a gestiunii serviciului de transport public local de persoane prin curse regulate efectuat cu microbuze în cadrul COMUNEI ION CREANGĂ, către operatorul propriu privat

SC TRANSLOCAL ION CREANGA SRL- Consiliului Local al comunei Ion Creanga

PRIMAR

Dumitru – Dorin TABACARIU

ROMANIA

JUDETUL NEAMT

PRIMARIA COMUNEI ION CREANGA

NR. 6448 DIN 11.06.2025

**RAPORT DE SPECIALITATE**

**la Proiectul de hotarare privind înființarea serviciului de transport public local de persoane prin curse regulate efectuat cu microbuze în cadrul COMUNEI ION CREANGĂ și totodata delegarea directă a gestiunii serviciului de transport public local de persoane prin curse regulate efectuat cu microbuze în cadrul COMUNEI ION CREANGĂ, către operatorul propriu privat**

**SC TRANSLOCAL ION CREANGA SRL**

Autorităţile administraţiei publice locale sunt libere să hotărască asupra modalităţii de gestiune a serviciilor de utilităţi publice aflate sub responsabilitatea lor.

Autorităţile administraţiei publice au posibilitatea de a gestiona în mod direct serviciile de utilităţi publice în baza unei hotărâri de dare în administrare sau de a încredinţa gestiunea acestora. Serviciul de transport public de persoane prin curse regulate face parte din sfera serviciilor comunitare de utilităţi publice, domeniu de activitate definit şi reglementat prin Legea serviciilor comunitare de utilităţi publice nr. 51/2006, care constituie legea-cadru în materia serviciilor comunitare de utilităţi publice.

În prezent, transportul public de persoane este reglementat în legislaţia internă prin Legea nr. 92/2007 a serviciilor publice de transport persoane în unităţile administrativ-teritoriale, cu modificările şi completările ulterioare.

Pe lângă cele de mai sus, trebuie avut în vedere faptul că la nivelul Uniunii Europene a fost adoptat Regulamentul (CE) nr. 1370/2007 al Parlamentului European și al Consiliului privind serviciile publice de transport feroviar și rutier de călători și de abrogare a Regulamentelor (CEE) nr.1191/69 și nr.1107/70 ale Consiliului, al cărui scop este definirea modului “*în care, în conformitate cu normele dreptului comunitar, autoritățile competente pot acționa în domeniul transportului public de călători pentru a garanta prestarea de servicii de interes general care sunt, printre altele, mai numeroase, mai sigure, de calitate mai bună sau au costuri mai scăzute decât cele pe care le-ar fi permis numai acțiunea forțelor pieței*” şi care, prin impactul major asupra organizării, reglementării şi controlului prestării serviciului de transport public local, impune abordarea integrată, a legislaţiei în vigoare aplicabile serviciului de transport public de călători. Serviciul de transport public local înseamnă suma operaţiunilor de transport care asigură, nemijlocit, deplasarea persoanelor cu ajutorul vehiculelor, pe distanţe şi în condiţii prestabilite, potrivit prevederilor contractului de delegare, conform programului de transport al operatorului.

Ţinând seama de necesitatea realizării interesului public, respectiv a serviciului public de transport de personae în condiţii de siguranţă şi confort apare ca fiind necesară delegarea serviciului public de transport de călători în concordanţă cu Regulamentul (CE) nr. 1370/2007 menționat anterior şi legislaţia internă aplicabilă în materia serviciilor publice locale în general şi serviciilor publice de transport de călători în special.

Atribuirea directă avută în vedere este reglementată de art. 2 lit. h) din Regulamentul (CE) nr. 1370/2007 al Parlamentului European și al Consiliului privind serviciile publice de transport feroviar și rutier de călători și de abrogare a Regulamentelor (CEE) nr.1191/69 și nr.1107/70 ale Consiliului, potrivit căruia prin *atribuire directă se înţelege atribuirea unui contract de servicii publice unui operator de serviciu public, fără o procedură competitivă de atribuire prealabilă*.

*În considerentul 18 din Regulamentul (CE) nr. 1370/2007, este permis autorităţii locale să atribuie în mod direct contractul de delegare a gestiunii serviciului de transport public unui operator intern fără a organiza o procedură competitivă* *de atribuire, în situaţia în care aceasta deţine controlul total asupra acestui operator intern*.

Operatorul este un operator intern, astfel cum este denumit la art.2 lit. j) din Regulamentul (CE) nr. 1370/2007, respectiv o entitate cu personalitate juridică distinctă, asupra căreia autoritatea contractantă exercită un control asemănător cu cel exercitat asupra propriilor sale departamente şi are toate obligaţiile legale ce decurg din această calitate. Regulamentul (CE) Nr. 1370/2007 permite expres, la art. 5 alin. (2) din acesta, dacă legislaţia naţională nu interzice acest lucru, atribuirea contractelor de servicii publice direct unui operator intern.

Această posibilitate de *atribuire directă* este prevăzută și de legislaţia naţională, în speţă la articolul 30 alin. (2) lit. a) și la articolul 30 alin (3) lit. a) din Legea nr. 92/2007 a serviciilor publice de transport persoane în unităţile administrativteritoriale, republicată, cu modificările și completările ulterioare. Societatea S.C. TRANSLOCAL ION CREANGA S.R.L este o societate persoană juridică de drept privat, având forma juridică de societate cu răspundere limitată, care a fost înființată în anul 2024 de către Consiliul Local al Comunei Ion Creanga în baza Legii nr. 31/1990, republicată.

Potrivit Statutului societății domeniul principal de activitate corespunde diviziunii CAEN 4939, având activitate principală “ Alte transporturi terestre de călători , n.c.a”. UAT Comuna Ion Creanga exercită asupra operatorului S.C. TRANSLOCAL ION CREANGA S.R.L. un control asemănător cu cel exercitat asupra propriilor sale departamente şi are toate obligaţiile legale ce decurg din această calitate.

Potrivit prevederilor art. 8 alin. (3) lit. d^1) din Legea nr. Legea 51/2006, privind serviciile de utilități publice, republicată, cu modificările și completările ulterioare și ale Art. 17, alin. (1) lit. h) din Legea nr. 92/2007, privind serviciile publice de transport persoane în unităţile administrative- teritoriale, cu modificările și completările ulterioare autoritatea publică locală are obligativitatea aprobării Contractul de delegare.

În urma analizării documentelor premergătoare se constată că sunt îndeplinite condiţiile prevăzute de dispoziţiile art. 28 alin. (2) lit. b) din Legea serviciilor comunitare de utilităţi publice nr.51/2006, republicată, cu modificările și completările ulterioare și a celor din legislația specifică, în special a Regulamentului (CE) nr. 1370/2007 al Parlamentului European și al Consiliului privind serviciile publice de transport feroviar și rutier de călători și de abrogare a Regulamentelor (CEE) nr.1191/69 și nr.1107/70 ale Consiliului și a Legii nr.92/2007 a serviciilor publice de transport persoane în unităţile administrativ-teritoriale.

Potrivit celor menționate anterior, se propune aprobarea Proiectului Contractului de delegare a gestiunii serviciului public de transport persoane în aria teritorială de competență a Comunei Ion Creanga , inclusiv anexele acestuia,

Din perspectiva legalității, s-au avut în vedere prevederile art. 129 alin. (2) lit. d) și alin. (7) lit.s) din OUG 57/2019 privind Codul administrativ, cu modificările și completările ulterioare, Consiliul Local al Comunei Ion Creanga are atribuții privind gestionarea serviciilor de interes local respectiv asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind alte servicii publice de interes local stabilite prin lege. Față de cele mai sus expuse, susținem că, prezentul proiect de hotărâre îndeplinește cerințele de legalitate necesare, motiv pentru care propunem Consiliul Local al Comunei Ion Creanga aprobarea acestuia.

Referent

Elena ROȘU

**AVIZ**

**privind avizul de legalitate**  **la Proiectul de hotărâre privind înființarea serviciului de transport public local de persoane prin curse regulate efectuat cu microbuze în cadrul COMUNEI ION CREANGĂ și totodata delegarea directă a gestiunii serviciului de transport public local de persoane prin curse regulate efectuat cu microbuze în cadrul COMUNEI ION CREANGĂ, către operatorul propriu privat SC TRANSLOCAL ION CREANGA SRL**

În conformitate cu prevederile art.243 alin.(1) lit.”a” din O.U.G nr.57/ 2019 privind Codul administrativ , înaintez consiliului local prezentul aviz.

Analizând proiectul de hotărâre inițiat de viceprimarul comunei Ion Creanga , am constatat că sunt îndeplinite condiţiile de fond și de formă ale proiectului de hotărâre :

* S-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată, cu modificările şi completările ulterioare
* Este iniţiat de dl. primar, conf.art. 136 alin.(1) din O.U.G nr.57/ 2019 privind Codul administrativ ,

Este elaborat conform : art. 129, alin (2), lit. ,,c ”și ,,d” și alin. 6, lit. ,,a” și alin. 7, lit.,,n”, art. 136, alin.(1), art. 139, alin. (1) și (3), art. 196, alin. (1), lit. ,,a” , art. 197, alin (4) și art. 199 din Ordonanța de Urgență a Guvernului, nr. 57/2019 privind Codul Administrativ, cu modificarile si completarile ulterioare,

Tinând cont ca proiectul de hotărâre, este insotit de referatul de aprobare al viceprimarului comunei, inițiatorul proiectului de hotărâre si de raportul compartimentului de specialitate , consider că sunt îndeplinite condiţiile şi avizez favorabil proiectul de hotărâre privind înființarea serviciului de transport public local de persoane prin curse regulate efectuat cu microbuze în cadrul COMUNEI ION CREANGĂ și totodata delegarea directă a gestiunii serviciului de transport public local de persoane prin curse regulate efectuat cu microbuze în cadrul COMUNEI ION CREANGĂ, către operatorul propriu privat SC TRANSLOCAL ION CREANGA SRL

Ion Creanga , la data de 11.06.2025

SECRETAR GENERAL

Mihaela Niță